b'\n_START_ARTICLE_\nArtur Kuciapski\n_START_SECTION_\nIdrettskarriere\n_START_PARAGRAPH_\nKuciapski kom p\xc3\xa5 2.-plass p\xc3\xa5 600 meter ved det polske juniormesterskapet innend\xc3\xb8rs i 2010, og i 2011 kom han p\xc3\xa5 2.-plass p\xc3\xa5 800 meter innend\xc3\xb8rs, og 4.-plass p\xc3\xa5 800 meter utend\xc3\xb8rs. _NEWLINE_Han vant 800 meter ved det polske juniormesterskapet innend\xc3\xb8rs i 2012, og vant ogs\xc3\xa5 samme distanse ved juniormesterskapet utend\xc3\xb8rs. Han deltok ved junior-VM i friidrett 2012, der han l\xc3\xb8p p\xc3\xa5 1:53,95 i innledningsheatet. Dette var 49. beste tid, og han gikk dermed ikke videre til semifinalene. _NEWLINE_\xc3\x85ret etter deltok han ved U23-EM i friidrett 2013, der han fikk 27. beste tid i innledningsheatet, og gikk heller ikke der videre til semifinalene. I 2013 kom han p\xc3\xa5 2.-plass ved det polske juniormesterskapet innend\xc3\xb8rs, og han vant det polske mesterskapet utend\xc3\xb8rs i Toru\xc5\x84. _NEWLINE_Ved EM i friidrett 2014 l\xc3\xb8p han inn til personlig rekord p\xc3\xa5 1:44,89 i finalen, og kom p\xc3\xa5 2.-plass bak sin lagkamerat Adam Kszczot. P\xc3\xa5 nasjonalt niv\xc3\xa5 kom han p\xc3\xa5 3.-plass p\xc3\xa5 800 meter ved det polske mesterskapet b\xc3\xa5de innend\xc3\xb8rs og utend\xc3\xb8rs dette \xc3\xa5ret._NEWLINE_Han deltok ved U23-EM i friidrett 2015 i Tallinn, der han vant 800 meter med tiden 1:48,11. Han representerte ogs\xc3\xa5 landet sitt under VM i friidrett 2015 i Beijing, der han ble sl\xc3\xa5tt ut i de innledende rundene p\xc3\xa5 800 meter. Ved det polske mesterskapet kom han igjen p\xc3\xa5 3.-plass p\xc3\xa5 800 meter.'